วันนี้เราพาไปทานร้านซีฟูดแถวๆศรีราชาค่ะ
เป็นร้านที่แอบอยู่ในซอยข้าง รพ.สมเด็จพระบรมราชเทวี ณ ศรีราชา 
ทางเข้าเป็นซอยเล็กแคบ ไม่มีป้ายบอกปากซอยใดๆ
ที่จอดรถอาจมีน้อยนิดนึงค่ะ หาเอาแถวๆหน้าบ้านย่านๆนั้นค่ะ >_<

ตัวร้านอาหารมีบางส่วนยื่นออกไปในทะเล ดังนั้นจะมีบางโต๊ะที่ได้วิวทะเล
แต่ไม่ต้องห่วงถึงแม้ไม่ได้วิวทะเล การไปทานอาหารที่นี่ก็ได้ลมทะเล ไอทะเลดีค่ะ

สำหรับรสชาดอาหารจัดว่ารสดี อร่อยมากค่ะ ซีฟูดเค้าสดจริงๆ
จากที่เราค้นข้อมูลไปเค้าแนะนำ ปลาอินทรีย์ทอดน้ำปลา 
แต่เราพิจารณาแล้วว่าชิ้นมันใหญ่มาก เกินที่ 2 คนจะรับไหว เลยไม่ได้สั่งเมนูนี้ค่ะ
น้ำจิ่มซีฟูดจัดจ้านถึงใจ เราชอบน้ำจิ่มแบบนี้ค่ะ แบบพริกปั่นมาละเอียดค่ะ

สำหรับเมนูที่เราสั่งค่ะ
1. หมึกน้ำดำ ราคา 80 บาท
รสชาตอร่อยดี ปลาหมึกสดๆคั่วกับหมึกน้ำดำขลุกขลิก ทานคู่กะซอสพริกศรีราชาใช้ได้เลยค่ะ
(ตอนแรกหลังจากสั่งไปแล้ว เรากะเปลี่ยนเป็นหมึกผัดไข่เต็ม แต่ไม่ทันค่ะ
คิดว่าหมึกผัดไข่เค็มก็น่าจะอร่อยใช้ได้เหมือนกัน เพราะเห็นโต๊ะอื่นๆ สั่งเกือบทุกโต๊ะค่ะ)

2. สองปลาทูต้มน้ำมะนาว ราคา 180 บาท
เมนูนี้ยกมาเสิร์ฟร้อนๆ เราขอบอกรีบซดน้ำแกงชิมเลยนะคะ 
ซดแล้วได้รสมะนาวเด่นมาก รสชาดจัดจ้านแต่ก็กลมกล่อม ซดร้อนๆคล่องคอดี
ส่วนปลาทูตัวเล็กอร่อยถึงน้ำถึงเนื้อดีค่ะ 

3. หอยแมงภู่อบ ราคา 120 บาท
เค้าอบกับใบโหระพาหอมๆดีค่ะ
ที่สำคัญ หอยตัวใหญ่มาก และสดมากค่ะ
จิ้มน้ำจิ้มซีฟูดรสจัดจ้าน อร่อยถึงใจดีค่ะ

4. หอยจ๊อ
อิอิ...เมนูนี้ไม่ได้ทานค่ะ
ตอนเราสั่งไป น้องกลับมาแจ้งว่าหมดแล้ว
เห็นเค้าทานกันทุกโต๊ะ...คาดว่าน่าจะอร่อยจริงๆ

ที่ร้านนี้มีบริการไอติมกะทิข้าวเหนียวมูลฟรีด้วยค่ะ ทานซีฟูดเสร็จแล้วอย่าลืมเดินไปตักไอติมทานกันด้วยนะคะ ^_^